ДОГОВОР № 10

Днес, 29. 05. 2017год., в гр.Приморско,  на основание чл.194, ал.1 от ЗОП, след проведена  обществена поръчка  реда на чл.187, от ЗОП с предмет Избор на изпълнител за услугата „Доставка на материали и изработване на 3 броя биотехнически съоръжения(високо закрито чакало)”,  и резултатите от протокол от работа на комисията, назначена със Заповед № РД 10-44/04. 05. 2017г. на Директора на ТП ДЛС Ропотамо, между страните: 

1.“Териториално поделение Държавно горско стопанство Ропотамо“ към „ЮИДП”ДП-Сливен, със седалище и адрес на управление:местност „Аркутино”, община Созопол, област Бургаска, с БУЛСАТ 2016176540222, представлявано от Директора инж.Борислав Цвятков и заличено, чл.2 ЗЗЛД– гл.счетоводител, наричано по-долу ВЪЗЛОЖИТЕЛ, от една страна   
и
2 Кооперация „ТПК Строител”, със седалище и адрес на управление: гр. Бургас, ул.”Силистра”№1, ет.3, ЕИК 102004564, представлявано от Донка Георгиева Шахова в качеството и на председател, наричан/о за краткост ИЗПЪЛНИТЕЛ,
се сключи настоящия договор за следното:

1.ПРЕДМЕТ И СРОК НА ДОГОВОРА

[bookmark: _GoBack]Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск срещу възнаграждение да извърши изработка, доставка и монтаж  на 3/три/броя високо закрито чакало-закрита част
Чл. 2. ИЗПЪЛНИТЕЛЯТ е длъжен да извърши възложената му задача в срок до 01. 09. 2017.
Чл. 3. Изработката ще бъде реализирана по проект на възложителя, с материали и със средства на изпълнителя.
Чл.4. При изпълнение на работата ВЪЗЛОЖИТЕЛЯТ се задължава да изплати на ИЗПЪЛНИТЕЛЯ възнаграждение в размер на 13500лв./тринадесет хиляди и петстотин лева/без ДДС по следния начин: по банков път и банкова сметка, посочена от изпълнителя, в 10-дневен срок от приемане на работата с приемо-предавателен протокол и издаване на фактура;
 
II. Права и задължения на ИЗПЪЛНИТЕЛЯ 
Чл. 5. ИЗПЪЛНИТЕЛЯТ се задължава: 
1. Да изработи посоченото в чл. 1. на настоящия договор, като количествените стойности за едно чакало са както следва:

	№
	Вид на работите
	мярка
	Количество за 1 брой

	1
	Изработка желязна конструкция
	кг
	170

	2
	Поставяне на покривен панел
	М2
	9

	3
	Поставяне на стенен панел
	М2
	14.5

	4
	Доставка на врата-стенен панел
	М2
	1.5

	6
	Тенекеджийски детайли
	
	

	7
	Доставка и поставяне шперплат
	М2
	4

	8
	Доставка и поставяне прозорци
	Бр.
	3

	9
	Боядисване с блажна боя
	м
	30

	10
	Изработка, доставка и монтаж на желязна основа
	кг
	400

	11
	Боядисване с грунд
	
	

	13
	Доставка и монтаж просечена ламарина
	М2
	1




2. да предаде изработеното на ВЪЗЛОЖИТЕЛЯ, като до приемането му е длъжен да полага грижата на добър стопанин за запазването му. 
Чл. 6. ИЗПЪЛНИТЕЛЯТ има право: 
1. да иска от ВЪЗЛОЖИТЕЛЯ необходимото съдействие за осъществяване на работата; 
2. изработеното   да бъде прието от ВЪЗЛОЖИТЕЛЯ; 
3. да получи уговореното в настоящия договор възнаграждение при следните условия и срокове: след монтажа на възложеното, в 10-дневен срок от приемане на работата с приемо-предавателен протокол.

III. Права и задължения на ВЪЗЛОЖИТЕЛЯ
Чл. 7. ВЪЗЛОЖИТЕЛЯТ е длъжен: 
1. да оказва на ИЗПЪЛНИТЕЛЯ необходимото съдействие за изпълнението на възложеното; 
2. да приеме съоръженията, ако отговарят на посочените в чл. 5, т. 1 от договора изисквания и са извършени в предвидените срокове, количество и качество. Приемането ще се извърши с приемо-предавателен протокол, който съставлява неразделна част от този договор; 
3. да заплати на ИЗПЪЛНИТЕЛЯ уговореното възнаграждение в срока и при условията на този договор. 
Чл. 8. ВЪЗЛОЖИТЕЛЯТ има право да оказва текущ контрол по изпълнението на работата. Неговите указания са  задължителни за ИЗПЪЛНИТЕЛЯ доколкото не пречат на неговата самостоятелност и не са в отклонение от поръчката по чл. 1 на този договор. 
Чл. 9. ВЪЗЛОЖИТЕЛЯТ има право да иска от ИЗПЪЛНИТЕЛЯ да извърши възложеното без отклонение от поръчката и в срок. 
Чл. 10. Ако при приемане на съоръженията се установи, че са явни или скрити  недостатъци, ВЪЗЛОЖИТЕЛЯТ разполага алтернативно с една от следните възможности: 

1.  При рекламация за явни недостатъци ИЗПЪЛНИТЕЛЯТ е длъжен в десетдневен срок от получаване на рекламацията за своя сметка и риск да отстрани недостатъците или достави на мястото на доставяне количеството липсващи в доставката / некомплектни договорени  съоръжения;
 2. При рекламация за скрити недостатъци ИЗПЪЛНИТЕЛЯТ е длъжен в десетдневен срок от получаването  да замени доставените недоговорени по вид / дефектни  съоръжения за своя сметка и риск или по преценка на ВЪЗЛОЖИТЕЛЯ, да върне съответната част от заплатената цена, ведно с дължимите лихви, в размер на основния лихвен процент, валиден към момента;
3. Изборът на посочените по-горе възможности да се върне съответната част от платеното или да се доставят нови съоръжения, принадлежи на ВЪЗЛОЖИТЕЛЯ и се упражнява от него под формата на писмено уведомление до Изпълнителя, като разходите и рисковете по новото доставяне са за сметка на Изпълнителя; 
 
IV. Отговорност 
Чл. 11. ИЗПЪЛНИТЕЛЯТ няма да ползва подизпълнители.
Чл. 12. При пълно неизпълнение на възложеното ИЗПЪЛНИТЕЛЯТ дължи неустойка в размер на 50 % от стойността на договора.
Чл. 13. При забава ИЗПЪЛНИТЕЛЯТ дължи неустойка в размер на 10 % от договореното възнаграждение за всеки просрочен ден, но не повече от 20 %.
Чл. 14. При забава в плащането на уговореното възнаграждение ВЪЗЛОЖИТЕЛЯТ дължи 
неустойка в размер на 10 % от сумата за всеки посочен ден, но не повече от 20 %.
V. Прекратяване на договора 
Чл. 15. Настоящият договор се прекратява: 
1. с извършването и предаването на съоръженията; 
2. по взаимно съгласие между страните; 
3. при настъпване на обективна невъзможност за изпълнение; 
4. с едностранно изявление на изправната страна за развалянето му отправено до неизпълнилата страна; 
5. при отказ на ВЪЗЛОЖИТЕЛЯ от договора; 
Чл. 16. В случаите на чл. 15, т. 3, ако ИЗПЪЛНИТЕЛЯТ е изпълнил част от задълженията и те са полезни за ВЪЗЛОЖИТЕЛЯ, последния дължи възнаграждение съответно за тази част. 
Чл. 17. (1) ВЪЗЛОЖИТЕЛЯТ може да се откаже от договора само ако има основателна причина за това. Той следва да изплати на ИЗПЪЛНИТЕЛЯ направените разходи и печалбата, която последният би получил от изпълнението на поръчката. 
(2) ИЗПЪЛНИТЕЛЯТ може да се откаже от договора при условията на чл. 6 от настоящия договор. 
VI. Допълнителни условия 
Чл. 18. Настоящият договор може да бъде изменен или допълнен само в случаите, предвидени в ЗОП.
Чл. 19. Страните решават възникналите между тях спорове по взаимно съгласие, а ако това е невъзможно - по съдебен ред. 
   За неуредените с този договор въпроси се прилагат разпоредбите на ЗОП и другите нормативни актове, действащи на територията  на Република България, уреждащи материята.
Настоящият договор се състави в два еднообразни екземпляра - по един за всяка от страните, и се подписа от тях както следва:
ИЗПЪЛНИТЕЛ,						       ВЪЗЛОЖИТЕЛ,
ТПК Строител					ТП „ ДЛС Ропотамо
Управител: заличено, чл.2 ЗЗЛД				Директор:.. заличено, чл.2 ЗЗЛД
						           / инж. Б. Цвятков/
Д. Шахова
							Гл.счетоводител:.. заличено, чл.2 ЗЗЛД
								/ заличено, чл.2 ЗЗЛД /

							Юрисконсулт: заличено, чл.2 ЗЗЛД								/ заличено, чл.2 ЗЗЛД /




